تهكير لعبة ببجي موبايل هو حديث كل لاعبي اللعبة بحيث ان التساؤل المطروح دائماً هو هكر ؟
فراح نشرحلكم كل الطرق الي يستخدمها الهكرية حتى يكدرون يخترقون ويتلاعبون بملفات اللعبة
ف بالبداية نعرف اكو نوعين من الهاكات دائماً ..
1- هاكات مدفوعة
2- هاكات مجانية
الهاكات المدفوعة : هي الي تكون باشتراكات شهرية او سنوية حتى تحصل على ميزات تختلف عن بقية الهاكات وبضمانات من الباند
الهاكات المجانية : هي الي تكون مجانية وخصائصها قليلة والتعرض للباند يكون بشكل اكبر
راح نشرح الهاكات بالنسبة لجهازين وشلون اليوتيوبر او الستريمير يخفي عليكم الهاك الموجود داخل اللعبة
الاجهزة هي :
1- على الاندرويد
2- على الايفون
قبل لا نبدي خل نتعرف عالمصطلحات الخاصة بالهكرية :
- ايم بوت : القنص الخاص بالسلاح يتبع اللاعب تلقائياً
- نو ريكويل : السلاح ما بيه اهتزاز
- جمب : قفز عالي
- ماجك بولت : كل الرصاصات تروح عاللاعبين تلقائياً
- وول هاك : الرؤية والرمي من وراء الجدران
- سرعة : زيادة سرعة اللاعب بشكل كبير
- كد فيو : هو بالضبط انت جالس بمكان وترمي من مكان عالي بدون ما يشوفك الخصم
- رقبة طويلة : اللاعبين تكون رقبتهم طويلة جداً حتى تكدر تقنصهم من اي مكان
- تفجير سيارات : هو خاصية جديدة لتفجير السيارات بسرعة عالية
- رادار : رؤية اللاعبين من مسافات بعيدة
1- الاندرويد
اكو نوعين من الهاكات (الي يحتاجن روت حتى ما تتبند )
- هاك مدفوع : الشارب شوتر هو البرنامج الوحيد لتهكير ببجي المتوفر مدفوع الهاك تقريباً بدون بان وتكدر تستخدم حسابك الشخصي ولا يقوم بالتعديل على ملفات اللعبة الاصلية
سعرة اشتراك يومي 5 دولار واسبوعي 20 دولار وشهري 50 دولار
خواص الهاك خواص بسيطة كلش
الرادار ESP لكشف اماكن اللاعبين و اماكن السيارات واللوت والدروبات
وخاصيتة الاخرى الايم بوت او الايم اسست
الايم بوت الخاص بهاك الشارب شوتر يعتمد على محاكاة الاصابع " فيكون الايم بوت كانك تحرك اللعبة باصابعك " فلا يوجد باند عليه
هذا فيديو لاستخدام الهاك
- هاك مجاني : الي يعتمد على تعديل ملفات اللعبة بواسطة برامج مثل الكيم كارديان
الهاك خطورتة عالية من ناحية الباند لكن يعطي خصائص اكثر مثل الطيران – الماجك بولت – رقبة طويلة – كاد فيو – قفز عالي سرعة – وول هاك – كلشي تكدر تسويه تقريباً
هذا صور وشلون الهاك يستخدموه
2- على الايفون
هاكات الايفون تحتاج الى جلبريك
هاك مدفوع : اكو هواي هاكات مدفوعة مثل هاك IOS GODS الى يكون الباند مالتة بنسبة قليلة كلش
الهاك بيه هواي خواص اهم خاصية السلايدر هي خاصية تشيل كلشي داير مدايرك شجر حشيش بيوت عمارات تخلي فقط ارضية
سعرة فقط 10 دولار بالشهر
وبيه ايضاً ايم بوت وطيران وقفز عالي وسرعة
هذا طريقة استخدامة وخواصة
-هاكات مجانية : نفس السابق بس بخواص اقل
فقط ايم بوت ونو ريكويل وسرعة وقفز عالي متوفرات عالجلبريك وهواي مطورين ينزلوهن كنوع تجريبي للهاكات المدفوعة
اما اليوتيوبر
الهاكات الي يفعلوهن هنه الرادار فقط عن طريق اللابتوب او الكومبيوتر
يقوم بالدخول كسبكتيت "مشاهدة على حسابة " ويقوم بتفعيل الرادار على الحاسوب ويقوم برؤية الكل
تمت 🙂